בקשת התובעת מיום 5.2.20 בה היא עותרת לחייב את בנק הפועלים ובנק מזרחי-טפחות (להלן – בנק מזרחי) למסור פרטים באשר לזהות בעליו של חשבון מס' 269188 בסניף 444 בבנק מזרחי (להלן – החשבון בבנק מזרחי).
בין התובעת לבין הנתבעת קיימת מחלוקת האם הועסקה התובעת על ידי הנתבעת עד חודש 9/18. התובעת טוענת, לתמיכה בטענתה כי הועסקה בנתבעת עד חודש 9/18, כי הנתבעת שילמה לה שכר באמצעות הפקדה לחשבון הבנק שלה של סך של 3,472 ש"ח וכי נציגי הנתבעת הודיעו לתובעת על הפקדה זו במסרון בחודש 9/18. אותה הפקדה בוצעה ביום 6.9.18 מהחשבון בבנק מזרחי. הנתבעת מכחישה את טענות התובעת.
אני קובע כי המידע בדבר זהות הגורם שהפקיד לתובעת, בחשבון הבנק שלה , את הסך של 3,472 ש"ח בחודש 9/18 – הוא מידע רלוונטי להליך כאן ונראה כי יש מק ום לשקול להורות לבנק מזרחי לגלות מיהם בעליו של החשבון בבנק מזרחי. טרם מתן החלטה בבקשה, נ יתנת בזאת לבנק מזרחי אפשרות למסור את עמדתו לבית הדין. זאת יעשה בנק מזרחי עד יום 1.4.20.
מזכירות בית הדין תמציא לבנק מזרחי, לחטיבה המשפטית, רח' ז'בוטינסקי 7, רמת גן 5252007, העתק החלטה זו וכן העתק מדף החשב ון של התובעת בבנק הפועלים ובו הרישום על הפקדת הסך של 3,472 ש"ח בחודש 9/18.
התיק יובא לעיוני ביום 7.4.20 לשם מעקב אחר תשובת בנק מזרחי.